בוחן מסלול

בוחן מסלול או בעגה צהלית בחמ"ס, הוא בוחן כושר גופני בהכשרות שונות בצה"ל.

הבוחן כולל ריצת 1500 מטרים בלבוש צבאי מלא, עם אפוד ועם נשק, המחולקת לשלושה חלקים:
 ריצת 400 מטר.
 מסלול מכשולים באורך 500 מטר.
 ריצת 600 מטר.

מסלול המכשולים כולל מעבר קיר, חבל טיפוס בגובה 3 מטרים, זחילה, מקבילים, מדרגות ומכשולים נוספים. לעיתים בוחן זה כולל בסופו ירי לאחר מאמץ (בוחן סמל).

כדי שהנבחן יעבור את הבוחן, המסלול צריך להיעשות בזמן מוקצב, המשתנה בהתאם לסוג ההכשרה הצבאית.

בקורס מ"כים בוחן זה יחד עם מבחן ירי לאחר מאמץ נקרא "בוחן סמל", והוא מהווה תנאי הכרחי (אם כי לא היחיד) להכשרת החייל כמפקד (מ"כ).

במהלך שנת 2017 בוטל בהדרגה בוחן המסלול בגדודים המעורבים.
לאחר טענות על חוסר שוויון בין המינים בגובה קיר הטיפוס, מספר המחסניות ועוד, בוטל קיר הטיפוס, ולאחריו בוטל בהדרגה הבוחן כולו.

ראו גם
 בוחן בר-אור

הערות שוליים

כושר גופני בצה"ל
צבא: הכשרה ואימונים